চোটের জন্য নোভাক জোকোভিচও ভুগেছেন গত বছর। কয়েকটি গ্র্যান্ড স্লাম বিরতি দিয়ে এ বছর ফিরে জিতেছেন উইম্বলডন। বছরের শেষ গ্র্যান্ড স্লাম ইউএস ওপেনের ফাইনালেও পৌঁছেছেন দাপটে। আজকের প্রতিপক্ষ দেল পোত্রোর বিপক্ষে ১৮ বারের দেখায় জিতেছেন ১৪ ম্যাচ। এর দুটি ২০০৭ ও ২০১২ ইউএস ওপেনে কোনো সেট না হেরে। ৩১ বছর বয়সী জোকোভিচ আজ জিতলে ভাগ বসাবেন সাম্প্রাসের ১৪ গ্র্যান্ড স্লামের রেকর্ডে। নাদাল বিদায় নিলেও পোত্রোকে অবশ্য সহজ প্রতিপক্ষ মানছেন না তিনি, ‘এবারই প্রথম কোনো গ্র্যান্ড স্লামের ফাইনালে খেলছি পোত্রোর বিপক্ষে। ওর আক্রমণাত্মক টেনিস পছন্দ আমার। ইনজুরির সঙ্গে লড়াই করে যেভাবে খেলে চলেছে সেটা অনুপ্রেরণার অন্যদের জন্য। পোত্রো বড় ম্যাচের খেলোয়াড়। উপভোগ্য হবে ম্যাচটি।’ এএফপি